Վերամուտին արշալոյսը իր հետ բերաւ Աստուծոյ օրհնութիւնը, զանգի քաղցրահնչիւն ղօղանջը ներթափանցեց աշակերտներուն ներաշխարհը եւ ահա Ս. Ներսէս Շնորհալի հայրապետին «Առաւօտ լուսոյ» շարականը անոնց շրթներէն դէպի երկինք բարձրացաւ: Վերամուտը աշակերտներուն հետ դիմաւորելու եկած էին նաեւ վարժարանի տնօրէնուհին՝ տիկ. Հուրի Գարամարտեանը, վարժարանի հոգաբարձութեան ատենապետուհին՝ տիկ. Սիրան Ամպարճեանը: Տնօրէնուհին քաղցր ժպիտով ողջունեց աշակերտութիւնը եւ բոլորին մաղթեց բարի եւ յաջող ուսումնական երթ, ապա հրաւիրեց Արժ. Տ. Եզնիկ Քհնյ. Զղջանեանը, որ իր սրտին խօսքը արտասանէ: